สรุปภาวะตลาดต่างประเทศ ประจำวันที่ 10 พ.ค. 2562
สรุปภาวะตลาดต่างประเทศ ประจำวันที่ 10 พ.ค. 2562
สรุปภาวะตลาดต่างประเทศ ประจำวันที่ 10 พ.ค. 2562
13 พ.ค. 2562

ดัชนีดาวโจนส์ตลาดหุ้นนิวยอร์กปิดปรับตัวขึ้นเมื่อวันศุกร์ (10 พ.ค.) โดยฟื้นตัวขึ้นหลังจากร่วงลงในช่วงเช้า เนื่องจากนักลงทุนขานรับต่อการที่ นายสตีเวน มนูชิน รมว.คลังสหรัฐ กล่าวว่า การเจรจาการค้าระหว่างสหรัฐและจีนได้สิ้นสุดลงแล้ว โดยการหารือเป็นไปอย่างสร้างสรรค์
ดัชนีเฉลี่ยอุตสาหกรรมดาวโจนส์ปิดที่ 25,942.37 จุด เพิ่มขึ้น 114.01 จุด หรือ +0.44% ขณะที่ดัชนี S&amp;P500 ปิดที่ 2,881.40 จุด เพิ่มขึ้น 10.68 จุด หรือ +0.37% และดัชนี Nasdaq ปิดที่ 7,916.94 จุด เพิ่มขึ้น 6.35 จุด หรือ +0.08%
 
ตลาดหุ้นยุโรปปิดปรับตัวขึ้นเมื่อวันศุกร์ (10 พ.ค.) โดยได้แรงหนุนจากการพุ่งขึ้นของหุ้นธิสเซ่นครุปป์ และหุ้นกลุ่มปลอดภัย ซึ่งช่วยลดแรงกดดันจากความวิตกเกี่ยวกับความตึงเครียดด้านการค้าระหว่างสหรัฐและจีน นอกจากนี้ การเปิดเผยข้อมูลการส่งออกที่เพิ่มขึ้นของเยอรมนี ช่วยหนุนตลาดด้วย
ดัชนี Stoxx Europe 600 บวก 0.32% ปิดที่ 377.14 จุด
ดัชนี CAC-40 ตลาดหุ้นฝรั่งเศสปิดที่ 5,327.44 จุด เพิ่มขึ้น 14.29 จุด หรือ +0.27% และ ดัชนี DAX ตลาดหุ้นเยอรมันปิดที่ 12,059.83 จุด เพิ่มขึ้น 85.91 จุด หรือ +0.72% ส่วนดัชนี FTSE 100 ตลาดหุ้นลอนดอนปิดที่ 7,203.29 จุด ลดลง 4.12 จุด หรือ -0.06%
 
ตลาดหุ้นลอนดอนปิดลดลงเมื่อวันศุกร์ (10 พ.ค.) โดยหุ้นกลุ่มส่งออกร่วงลงจากแรงกดดันที่เงินปอนด์แข็งค่าขึ้นเมื่อเทียบกับดอลลาร์
ดัชนี FTSE 100 ตลาดหุ้นลอนดอนปิดที่ 7,203.29 จุด ลดลง 4.12 จุด หรือ -0.06%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อวันศุกร์ (10 พ.ค.) จากความวิตกเกี่ยวกับอุปสงค์น้ำมันเชื้อเพลิงที่ลดลง อันเนื่องมาจากภาวะเศรษฐกิจโลกที่ไม่แน่นอน และจากความกังวลเกี่ยวกับการทำสงครามการค้าระหว่างสหรัฐและจีน แม้มีสัญญาณว่า ตลาดพลังงานทั่วโลกจะตึงตัวมากขึ้นก็ตาม
สัญญาน้ำมันดิบ WTI ส่งมอบเดือนมิ.ย. ลดลง 4 เซนต์ หรือ 0.1% ปิดที่ 61.66 ดอลลาร์/บาร์เรล
สัญญาน้ำมันดิบเบรนท์ส่งมอบเดือนก.ค. เพิ่มขึ้น 23 เซนต์ หรือ 0.3% ปิดที่ 70.62 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (10 พ.ค.)  โดยราคาทองปรับตัวขึ้นเป็นวันที่ 2 ติดต่อกัน เนื่องจากนักลงทุนเข้าซื้อทองคำในฐานะสินทรัพย์ที่ปลอดภัย ท่ามกลางความกังวลเกี่ยวกับการทำสงครามการค้าระหว่างสหรัฐและจีน นอกจากนี้ ราคาทองยังได้ปัจจัยหนุนจากดอลลาร์ที่อ่อนค่าลงเมื่อเทียบกับสกุลเงินหลักๆ ด้วย
สัญญาทองคำตลาด COMEX (Commodity Exchange) ส่งมอบเดือนมิ.ย. เพิ่มขึ้น 2.20 ดอลลาร์ หรือ 0.2% ปิดที่ 1,287.40 ดอลลาร์/ออนซ์
สัญญาโลหะเงินส่งมอบเดือนก.ค. บวก 1.7 เซนต์ หรือ 0.1% ปิดที่ 14.79 ดอลลาร์/ออนซ์
สัญญาพลาตินัมส่งมอบเดือนก.ค. เพิ่มขึ้น 14.20  ดอลลาร์ หรือ 1.7% ปิดที่ 865.6 ดอลลาร์/ออนซ์
สัญญาพัลลาเดียมส่งมอบเดือนมิ.ย. พุ่งขึ้น 67.70 ดอลลาร์ หรือ 5.3% ปิดที่ 1,350.70 ดอลลาร์/ออนซ์
 
ดอลลาร์สหรัฐอ่อนค่าลงเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อวันศุกร์ (10 พ.ค.) หลังจากสหรัฐเปิดเผยดัชนีราคาผู้บริโภค (CPI) เพิ่มขึ้นน้อยกว่าคาดในเดือนเม.ย.
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์สหรัฐเมื่อเทียบกับสกุลเงินหลัก 6 สกุลในตะกร้าเงิน ลดลง 0.04% สู่ระดับ 97.3334
ดอลลาร์สหรัฐขยับขึ้นเมื่อเทียบกับเงินเยน ที่ระดับ 109.90 เยน จากระดับ 109.69 เยน แต่อ่อนค่าเมื่อเทียบกับฟรังก์สวิส ที่ระดับ 1.0125 ฟรังก์ จากระดับ 1.0147 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3421 ดอลลาร์แคนาดา จากระดับ 1.3474 ดอลลาร์แคนาดา
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1231 ดอลลาร์ จากระดับ 1.1224 ดอลลาร์ ขณะที่เงินปอนด์อ่อนค่าแตะที่ระดับ 1.3007 ดอลลาร์ จากระดับ 1.3023 ดอลลาร์ และดอลลาร์ออสเตรเลียแข็งค่าขึ้นสู่ระดับ 0.6997 ดอลลาร์สหรัฐ จากระดับ 0.6994 ดอลลาร์สหรัฐ